ხუნწი (მარტვილის მუნიციპალიტეტი)

ხუნწი — ადმინისტრაციული ერთეული და ყოფილი სოფელი მარტვილის მუნიციპალიტეტში, აერთიანებს სოფლებს: ზემო ხუნწს, ლეციცხვაიესა და ქვემო ხუნწს. 2014 წლის აღწერით ხუნწის ადმინისტრაციული ერთეულის მოსახლეობა 1 256 კაცს შეადგენდა.  

 ისტორია 
სოფელი ხუნწი ცნობილია XVII საუკუნის დასაწყისიდან. „ხონის საყდრის დავთრის“ (დაახლ. 1600 წ.) მიხედვით ხუნწში სალიპარტიანოს ყმები იყვნენ. XVIII საუკუნის გერმანელი ავტორის იოჰან გიულდენშტედტის ცნობით ხუნწში იდგა „პატარა ციხე“. იონა მეუნარგია ხუნწს დავით დადიანის (მთავრობდა 1846-1853 წლებში) დროის მარტვილის მაზრის სოფლებს შორის მიუთითებს.კეკელია ი., მარტვილის რაიონის ოიკონიმია. ქუთ., 2010. — გვ. 128-130. XX საუკუნის დასაწყისში გაიყო სამ სოფლად. ხუნწის ტერიტორიაზე მდებარეობს ზემო ხუნწის ღვთისმშობლის შობის და ქვემო ხუნწის მაცხოვრის დარბაზული ეკლესიები, ხუნწის ციხის ნანგრევები. 

დემოგრაფია
დასახლებული პუნქტიმოსახლეობა (2014)მამაკაციქალიხუნწის თემი1 256619637ქვემო ხუნწი511246265ზემო ხუნწი381195186ლეციცხვაიე364178186

ლიტერატურა

სქოლიო

კატეგორია:მარტვილის მუნიციპალიტეტის ისტორიული სოფლები